Barranquilla er en charmerende by, hvor der gemmer sig et hav af forskellige attraktioner. En af de mest populære er det berømte karneval, der afholdes hvert forår. Det er Sydamerikas andet største karneval, og byder på en eksplosion af farver og musik. Den glade stemning kan også opleves resten af året på for eksempel en af byens mange salsabarer eller det livlige marked Paseo Bolivar i centrum af Barranquilla. Det er også her i hjertet af byen, at du kan finde det populære Museo del Caribe. På museet kan du gå på opdagelse i den lange historie og rige kultur, som kendetegner landets caribiske kystlinje. Barranquilla ligger nemlig lige ud til det caribiske hav og det betyder naturligvis, at du i byen har adgang til flere skønne strandområder, hvor du i timevis kan surfe eller blot slappe af og nyde solen. Det er med andre ord en by med noget for enhver smag, da du i Barranquilla kan opleve både områdets smukke natur og festlige kultur.